Twee sterf toe trok, motors botsArgieffoto Twee mense is dood en drie beseer toe ŉ vragmotor en twee motors Vrydagaand op die R57 in Sasolburg gebots het. Werner Vermaak, woordvoerder van ER24, het gesê paramedici het net na 19:00 op die toneel aangekom. Daar het hulle gevind dat ŉ volwassene en ŉ kind reeds aan hul beserings beswyk het. Hulle is op die toneel dood verklaar. Drie ander pasiënte is op die toneel behandel en na verskillende hospitale in die gebied geneem. Vermaak kon nie meer inligting oor die oorsaak van die botsing gee nie. Die voorval word ondersoek.